Document ID: 31999R0836

Title and Content:
ΚΑΝΟΝΙΣΜΟΣ (ΕΚ) αριθ. 836/1999 ΤΟΥ ΣΥΜΒΟΥΛΙΟΥ της 20ής Απριλίου 1999 για την αναστολή της εφαρμογής του κανονισμού (ΕΚ) αριθ. 3274/93 που παρεμποδίζει την παροχή ορισμένων προϊόντων και υπηρεσιών στη Λιβύη ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 228 Α, την κοινή θέση 1999/261/ΚΕΠΠΑ, της 16ης Απριλίου 1999, που καθορίστηκε από το Συμβούλιο με βάση το άρθρο Ι.2 της συνθήκης για την Ευρωπαϊκή Ένωση σχετικά με τη Λιβύη(1), την πρόταση της Επιτροπής, Εκτιμώντας: (1) ότι το Συμβούλιο εξέδωσε, στις 29 Νοεμβρίου 1993, τον κανονισμό (ΕΚ) αριθ. 3274/93 που παρεμποδίζει την παροχή ορισμένων προϊόντων και υπηρεσιών στη Λιβύη(2)· (2) ότι το Συμβούλιο Ασφαλείας των Ηνωμένων Εθνών (ΣΑΗΕ) αποφάσισε, με το ψήφισμά του 1192 (1998), να αναστείλει τα μέτρα που θεσπίστηκαν με τα ψηφίσματά του 748 (1992) και 883 (1993) αμέσως μόλις ο Γενικός Γραμματέας των ΗΕ ανήγγειλε στο ΣΑΗΕ ότι τα δύο άτομα που κατηγορούνται για τη βομβιστική επίθεση κατά της πτήσεως 103 της Pan Am είχαν φθάσει στις Κάτω Χώρες για να δικαστούν ενώπιον Δικαστηρίου της Σκοτίας που θα δικάσει την υπόθεση στις Κάτω Χώρες· (3) ότι ο Γενικός Γραμματέας των ΗΕ έκανε αυτή την αναγγελία στις 5 Απριλίου 1999, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Αναστέλλεται η εφαρμογή του κανονισμού (ΕΚ) αριθ. 3274/93. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 6 Απριλίου 1999. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Απριλίου 1999.

Classification Labels:
2109
2106
151

Label Descriptions:
{"2109": "Οργανισμός Ηνωμένων Εθνών (Ο.Η.Ε.)", "2106": "Διεθείς οργανισμοί", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 335
311
2179
3193
3467

EuroVoc IDs (Expanded): 335
311
2179
3193
3467

Dataset Source: meu

Split: train